Rikunarita-ORG/Wikinium huggingface dataset:
# Nyanda za Chini za Ulaya ya Kaskazini

Nyanda za Chini za Ulaya ya Kati/Kaskazini (kijani).
Nyanda za Chini za Ulaya huonekana kwenye ramani hii kwa rangi ya kijani.
**Nyanda za Chini za Ulaya Kaskazini** (pia: **za Ulaya ya Kati**) ni eneo la Ulaya ya Kati, hasa katika Polandi, Denmark, Ujerumani, Ubelgiji, Uholanzi, pamoja na sehemu ndogo ya kaskazini mwa Ufaransa na Ucheki.

Yote hayo ni maeneo ya kimo cha chini kati ya Bahari ya Kaskazini na Bahari Baltiki upande wa kaskazini na nyanda za juu za Ulaya ya Kati upande wa kusini. Upande wa mashariki yanaendelea katika Nyanda za Chini za Ulaya Mashariki *(East European Plain)*, ilhali zote ni sehemu za Nyanda za Chini za Ulaya *(European Plain)*.

Kwa Kijerumani na Kipoland eneo hilo huitwa "**Nyanda za Chini za Ulaya ya Kati**" maana kwao "Ulaya ya Kaskazini" iko upande wa kaskazini wa bahari.

## Matumizi

Kwa jumla maeneo hayo hutumiwa kwa kilimo; uoto asilia umebaki kwa viwango vidogo tu. Miji ilikua kando ya mito iliyokuwa njia za usafiri tangu zamani.

## Jiografia

Miinuko hufikia kati ya mita 0 na 200 juu ya usawa wa bahari; hakuna vilima juu ya mita 200-300. Sura ya nchi ilipata umbo lake kutokana na vipindi vya enzi za barafu zilizopita ambako matabaka manene ya barafu yalisukumwa juu ya nchi kutoka kaskazini yakisukuma viwango vikubwa vya miamba, mchanga na udongo mbele yake. Yaliyobaki ni sehemu za vilima ambavyo mara nyingi ni mchanga bila rutuba na tambarare zilizofanywa na maji ya mito wakati wa kuyeyuka kwa barafu ambako matope yenye rutuba yamebaki.

## Uenezaji

Nyanda za Chini hizo zinaanza upande wa magharibi pale Flandria (kaskazini mwa Ubelgiji), zikiendelea Uholanzi, Ujerumani Kaskazini, Denmark na Polandi; zinagusa Jamhuri ya Ucheki na sehemu ya kusini magharibi ya Uswidi pia.

## Mito

Mabeseni makuu ya mito ni pamoja na, kutoka magharibi hadi mashariki: Rhine, Ems, Weser, Elbe, Oder na Vistula .

## Marejeo

## Viungo vya nje

* Baltic Lagoons (wangwa za Baltiki)
* Lowlands-L, jamii ya majadiliano ya kimataifa inayojishughulisha na Jimbo la Ulaya ya Kaskazini, tamaduni zake, aina ya lugha, historia, nk; pia kushughulika na urithi wa msingi wa Lowlands nchini Uingereza, Amerika ya Kaskazini, Australia, nk.
* Ramani ya kubofya ( *kwa Kirusi* )

|  |  |
| --- | --- |
|  | Makala hii kuhusu maeneo ya Ulaya bado ni **mbegu**. Je unajua kitu kuhusu **Nyanda za Chini za Ulaya ya Kaskazini** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |

﻿ / ﻿
# Richard Strauss

Richard Strauss.)
**Richard Strauss** (alizaliwa mjini Munich tar. 11 Juni 1864 na kufariki mjini Garmisch-Partenkirchen, Bavaria, 8 Septemba 1949) alikuwa mtunzi wa Opera na mwelekezi mashuhuri kutoka nchini Ujerumani. Huyu alipata bahati ya kuwa mashuhuri tangu yungali bwana mdogo na toni zake zilitumika katika mabendi mbalimbali katika Ulaya nzima.

Baada ya 1900 alitumia muda wake mwingi kwa kutunga opera. Moja kati ya opera zake zilizowahi kuwa maarufu ni "Der Rosenkavalier", aliitunga kunako mwaka wa 1910, na ilitamba saana.

Strauss alikuwa moja kati ya watunzi wakubwa wa mwisho kutunga muziki kwa mtindo wa Romantic. Alipenda sana muziki wa Wagner ambaye alipata athari kubwa za muziki wake, lakini pia alipenda na ule wa Mozart na kazi zake nyingi zaonyesha kuwa na ufaa mkubwa kama vile zilivyokuwa zile za muziki wa Mozart. Strauss alikuwa mwelekezi mzuri sana na mara nyingi aliekeza miziki yake mwenyewe.

## Viungo vya nje

* Chronological list of Strauss's works Ilihifadhiwa 25 Agosti 2006 kwenye Wayback Machine.
* Richard Strauss online Ilihifadhiwa 27 Aprili 2009 kwenye Wayback Machine.
* Public Domain Sheet Music of Richard Strauss at IMSLP
* Shughuli au kuhusu Richard Strauss katika maktaba ya WorldCat catalog
* Timeline biography of Strauss Ilihifadhiwa 28 Machi 2009 kwenye Wayback Machine. at Richard-Strauss.com
* Shughuli au kuhusu Richard Strauss katika maktaba ya WorldCat catalog

Wikimedia Commons ina media kuhusu:
 Richard Strauss

| Orodha ya Wanamuziki wa kipindi cha Romatiki |  |
| --- | --- |
| Alkan Balakirev Beethoven Bellini Berlioz Berwald Bizet Borodin Brahms Bruckner Chopin Cui Dvořák Elgar Field Franck Glinka Grieg Liszt Mahler Mendelssohn Mussorgsky Rachmaninoff Rimsky-Korsakov Saint-Saëns Schubert Schumann Smetana Strauss Tchaikovsky Verdi Wagner Wolf Weber
 |
# Carl Friedrich Gauss

Gauss
Sanamu ya Gauss mjini Braunschweig
**Carl Friedrich Gauss (Gauß)** (30 Aprili 1777 – 23 Februari 1855) alikuwa mtaalamu wa hisabati, fizikia na falaki kutoka nchini Ujerumani.

## Maisha

Alizaliwa mjini Braunschweig katika Ujerumani ya kaskazini (leo hii jimbo la Saksonia ya chini). Akili zake zilionekana alipokuwa bado mtoto mdogo. Alipokuwa na umri wa miaka mitatu alimwonyesha babake kosa wakati huyu alipopiga hesabu ya mshahara wake. Mtoto alijifundisha mwenyewe kusoma.

Baada ya kuingia katika shule ya msingi alimshtusha mwalimu wake aliyewapa wanafunzi kazi ya kujumlisha namba zote kuanzia 1 hadi 100. Wanafunzi wengine hawakuanza bado kazi Gauss alimwonyesha mwalimu tayari matokeo. Alikuwa alitambua mara moja ya kwamba 100 + 1 = 101, 99 + 2 = 101, 98 + 3 = 101, na jumla ni jozi 50 za namba. Kwa hiyo alipiga 101 \* 50 akapata 5050 mara moja. Mwalimu alielewa baada ya muda mdogo ya kwamba mtoto huyu hawezi kujifunza kitu kwake tena akamsaidia kuingia shule ya sekondari mapema.

Alipofikia umri wa miaka 14 alitambulishwa kwa mtemi wake na huyu alimsomesha kwanza kwenye chuo cha ufundi halafu kwenye chuo kikuu cha Goettingen aliposoma kati ya 1795 na 1798. 1799 alichukua digrii ya dokta.

Tangu 1807 alipata cheo cha profesa katika Goettingen akafundisha hisabati na kuwa mkurugenzi wa taasisi ya falaki. Na kazi aliendelea hadi kifo chake mwaka 1855.

## Kazi ya kisaysansi

Gauss alibuni mambo mengi.
Alikuwa mtu wa kwanza aliyeonyesha jinsi gani kuchora pembekuminasaba. Alitengeneza jedwali inyoonyesha tarehe ya Pasaka kwa kila mwaka. Alitoa nadharia juu ya namba tasa inayoonyesha jinsi gani namba tasa zinatawanyawa kati ya namba za kawaida. Mbinu wa namba mraba ndogo ulimsaidia kubuni uenezi kawaida wa mchirizo unaoeleza wastani ya vipimo vinavyotofautiana kiasi. Mbinu huu umekuwa msingi wa ueneaji yamkini na takwimu ya kisasa.

Katika falaki alitumia mbinu wa namba mraba ndogo kukadiria njia ya asteoridi kadhaa na kwa njia hii aliweza kutabiri mahali pao angani na kurahisisha kuziona kwa darubini.

Alitumia nadharia zake za hisabati pia kwa upimaji wa nchi akasimamia upimaji wa ufalme wa Hannover ulioleta ramani nzuri za kwanza za Ujerumani ya Kaskazini.

Katika fizikia alishughulika mambo ya sumakuumeme akatengeneza telegrafi ya kwanza iliyowasilisha habari kati ya taasisi ya falaki na ofisi yake.
# Heilbronn

|  |
| --- |
| Heilbronn |
|  |
|  **Nembo** |
| Heilbronn
Mahali pa mji wa Heilbronn katika Ujerumani |
| Majiranukta: ﻿ / ﻿ |
| Nchi | Ujerumani |
| Jimbo | Baden-Württemberg |
| **Idadi ya wakazi** |
|  - Wakazi kwa ujumla  | 122,098 |
| Tovuti:  www.heilbronn.de
 |

**Heilbronn** ni mji wa Baden-Württemberg nchini Ujerumani. Iko kando ya mto Neckar. Idadi ya wakazi wake ni takriban 122,000. Mji ulianzishwa 741.

## Tazama pia

* Orodha ya miji ya Ujerumani

Wikimedia Commons ina media kuhusu:
 Heilbronn

|  |  |
| --- | --- |
|  | Makala hii kuhusu maeneo ya Ujerumani bado ni **mbegu**. Je unajua kitu kuhusu **Heilbronn** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Titicaca (ziwa)

Ziwa Titicaca
Ziwa Titicaca kutoka angani.
**Ziwa Titicaca** liko kwenye Altiplano ya Andes kati ya Peru na Bolivia.

Ni ziwa kubwa la pili katika Amerika Kusini lenye eneo la kilomita za mraba 8,372. Liko kwenye kimo cha mita 3,809 juu ya UB. Maji yake yana kina cha mita 105, Hivyo ni ziwa la juu duniani lenye usafiri wa meli ndogo; kuna pia manowari ya jeshi la majini.

Mito 25 inaingia ziwani. Kuna visiwa vingi.

## Picha za Titicaca

* Sherehe kwenye kisiwa cha Taquile
* Watoto wa kisiwa cha Taquile
* Meli ya mizigo na abiria ziwani.jpg
* Mashua ya wenyeji asilia wa Titicaca
* Kisiwa cha Taquile

|  |  |
| --- | --- |
|  | Makala hii kuhusu maeneo ya Amerika Kusini bado ni **mbegu**. Je unajua kitu kuhusu **Titicaca (ziwa)** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Kisiwa cha Bouvet

Kisiwa cha Bouvet
**Kisiwa cha Bouvet** (kilijulikana kihistoria pia kama **Liverpool Island** au **Lindsay Island**) ni kisiwa kisicho na wakazi kusini mwa Bahari Atlantiki takriban kilomita 2500 kusini-magharibi ya Rasi ya Tumaini Jema (Afrika Kusini).

Ni eneo lililopo chini ya Norwei lakini si sehemu ya Norwei yenyewe. Si chini ya mkataba wa Antaktiki inayosema ya kwamba sehemu za Antaktiki yenyewe haziwezi kutawaliwa na nchi yoyote kwa sababu iko bado mbali kidogo. Bouvet inasemekana ni kisiwa ambacho ni mali kabisa na makazi ya watu wowote.

Bouvet ina urefu wa kilomita 9 na upana wa km 7.5, eneo lake huwa na km² 49.

Sehemu ya juu ni mlima wa Olavtoppen wenye kimo cha mita 790 juu ya UB.

Asili ya kisiwa ni volkeno na asilimia 90 za uso wake hufunikwa kwa barafuto kubwa. Hali ya hewa ni baridi sana. Halijoto ya wastani ni +1°C wakati wa miezi ya joto na -3 °C wakati wa baridi.

Viumbehai pekee vilivyopo kisiwani ni ndege na sili.

|  |  |
| --- | --- |
|  | Makala hii kuhusu maeneo ya Norwei bado ni **mbegu**. Je unajua kitu kuhusu **Kisiwa cha Bouvet** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Abu Dhabi

Mji wa Abu Dhabi

|  |
| --- |
| Jiji la Abu Dhabi |
| Nchi | Falme za Kiarabu |

Jiji la Abu Dhabi kutoka angani (Machi 2003)
**Abu Dhabi** (kwa Kiarabu: أبو ظبي *ʼAbū Ẓaby*) ndio ufalme mkubwa zaidi katika Shirikisho la Falme za Kiarabu kwenye rasi ya Uarabuni; pia ni jina la mji mkuu wa ufalme huu na wa shirikisho lote.

Mji umejengwa kwenye kisiwa karibu na mwambao.

Hadi 1970 ilikuwa mji mdogo wa nyumba za matofali ya matope. Tangu kupatikana kwa pesa ya mafuta mji ulikua kupita kiasi na nyumba zote ni mpya. Mwaka 2000 palikuwa na wakazi wapatao 1,000,000. Wakazi walio wengi sana (80%) si tena wazawa bali wageni, hasa kutoka Asia ya Kusini.

Maji matamu hutengenezwa kutokana na maji ya chumvi ya bahari.

Kuna mji wa pili katika ufalme: Al Ain yenye wakazi 348,000 (sensa ya mwaka 2003).
Mji wa Ruwais ulianzishwa jangwani kabisa.

## Viungo vya nje

|  |  |
| --- | --- |
|  | Makala hii kuhusu maeneo ya Asia bado ni **mbegu**. Je unajua kitu kuhusu **Abu Dhabi** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |